Diari Oficial de la Generalitat Valenciana


Sumari del DOGV 3388, del 07-12-1998 (1998/10287)

Informació pública de l'alternativa tècnica de Programa d'Actuació Integrada de la Unitat d'Execució UE/PP-2B, Camí del Perdiguer, del Pla Parcial del Sector PP-2 d'Aldaia (València).
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   3388

Data del DOGV
:   07-12-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/10573


Organisme emissor
:   Aldaya Urbanizadora, SL

Tipus de document
:   Anunci

Informació pública de l'alternativa tècnica de Programa d'Actuació Integrada de la Unitat d'Execució UE/PP-2B, Camí del Perdiguer, del Pla Parcial del Sector PP-2 d'Aldaia (València). [1998/Q10432]
  
La mercantil Aldaya Urbanizadora, Sociedad Limitada, ha formulat una alternativa tècnica de Programa d'Actuació Integrada per al Desenvolupament de la Unitat d'Execució UE/PP2-B del Pla Parcial del Sector PP-2 del sòl urbanitzable industrial d'Aldaia (València) composta de memòria justificativa i del corresponent projecte d'urbanització a l'empara del que s'estableix en l'article 44 de la Llei 6/1994, del 15 de novembre, de la Generalitat Valenciana, Reguladora de l'Activitat Urbanística.
  
De conformitat amb el que s'estableix en els articles 46.3 i 48.1 de la citada llei, se sotmet a informació pública documentació a què es fa referència, i es fa constar:
  
1. L'objectiu de l'actuació integrada que es pretén emprendre consisteix en l'execució de les obres d'urbanització i desenvolupament urbanístic dels terrenys compresos a l'àmbit de la unitat d'execució UE/PP2-B, Camí del Perdiguer, del Pla Parcial del Sector PP-2 d'Aldaia (València).
  
2. La notaria on està protocol·litzada la documentació és la del senyor Rafael Ariño Ortiz, situada a Aldaia, avinguda de 2 de Maig, número 16, 2. I les dades que permeten identificar l'exemplar dipositat a l'Ajuntament són: data de presentació, el dia 23 d'octubre de 1998, número de registre d'entrada, 7.402.
  
3. L'alternativa tècnica se sotmet a informació pública durant els 20 dies següents a la data de publicació d'aquest anunci al Diari Oficial de la Generalitat Valenciana.
  
Durant aquest termini, qualsevol persona podrà comparèixer a la mencionada notaria per a obtindre còpia de l'acta de protocol·lització de l'alternativa tècnica i projecte, o sol·licitar que li siga mostrada. També es podrà consultar la mencionada documentació i l'expedient administratiu de l'Ajuntament d'Aldaia.
  
Durant el termini d'informació pública podran presentar-se davant el mencionat Ajuntament tant al·legacions com alternatives tècniques que aspiren a competir amb la que s'ha exposat al públic.
  
4. Els cinc dies següents a la fi del termini anterior, podran presentar-se a l'Ajuntament d'Aldaia proposicions de caràcter jurídic i econòmic per a executar qualsevol de les alternatives que s'hagen formulat.
  
5. Una vegada finalitzat el segon termini, a la següent data hàbil tindrà lloc l'acte d'obertura de pliques a l'Ajuntament d'Aldaia.
  
El present anunci val de notificació als propietaris desconeguts i als següents propietaris, el domicili dels quals es desconeix: el senyor Vicente Camps Segovia, el senyor Enrique Herrero Pereira i el senyor Arturo Vilanova.